
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,                                                                

ŞTIINŢĂ, TINERET ŞI SPORT                                                                 

Bucureşti, 20 martie 2006                                                                                                      
Nr.29/19

RAPORT
asupra proiectului de lege  privind recunoaşterea Institutului de Ştiinţe Administrative Paul Negulescu a calităţii de instituţie care asigură perfecţionarea pregătirii profesionale pentru administraţia publică (Pl-x 30/2006)

1. În conformitate cu prevederile art.95 din Regulamentul Camerei Deputaţilor, republicat, şi cu adresa Pl-x nr. 30/1.02.2006, Comisia pentru învăţământ, ştiinţă, tineret şi sport a fost sesizată spre dezbatere  în fond cu proiectul de lege privind recunoaşterea Institutului de Ştiinţe Administrative Paul Negulescu a calităţii de instituţie care asigură perfecţionarea pregătirii profesionale pentru administraţia publică. Proiectul de lege a fost avizat de către Comisia pentru apărare, ordine publică şi siguranţă naţională, de către Comisia juridică, de disciplină şi imunităţi, şi de către Comisia pentru administraţie publică, amenajarea teritoriului şi echilibru ecologic, precum şi de către Consiliul Legislativ. De asemenea comisia a avut în vedere şi punctul de vedere al Guvernului României.

Proiectul de lege vizează reluarea activităţii fostului Institut de Ştiinţe Administrative al României, înfiinţat în anul 1925 şi desfiinţat în perioada totalitarismului. Recunoscut ca Şcoală de studii academice postuniversitare, institutul va putea desfăşura activităţi de pregătire şi perfecţionare profesională, încât să poată contribui la formarea unor eurofuncţionari, în conformitate cu Tratatul de aderare la Uniunea Europeană. 

2. În raport de obiectul şi conţinutul său, proiectul de lege face parte din categoria legilor ordinare.

3. La dezbaterea proiectului au participat, în conformitate cu prevederile art.51 şi art.52 din Regulamentul Camerei Deputaţilor: Dumitru Miron, secretar de stat, Ministerul Educaţiei şi Cercetării; Dan Constantinescu, director general; Ministerul Educaţiei şi Cercetării; Virginia Vedinaş şi Antonie Iorgovan, senatori, în calitate de autori ai propunerii legislative.

4. Proiectul de lege a fost adoptat de Senat în şedinţa din 21 decembrie 2005. 
5. La lucrări au fost prezenţi  15 deputaţi, din totalul de 27 membri ai Comisiei. Raportul Comisiei a fost adoptat în şedinţa din 15 martie 2006, cu  11 voturi pentru, 1 vot împotrivă şi 3 abţineri.

6. Camera Deputaţilor este cameră decizională. În urma dezbaterii, Comisia propune adoptarea proiectului de lege cu următoarele amendamente:

I. AMENDAMENTE ADMISE
	Nr

crt
	Text iniţial, adoptat de Senat


	Text propus de comisie

(Autorul amendamentului)
	Motivarea amendamentelor propuse

	1.
	Titlul legii: Lege privind recunoaşterea Institutului de Ştiinţe Administrative “Paul Negulescu” a calităţii de instituţie care asigură perfecţionarea pregătirii profesionale pentru administraţia publică 
	Text nemodificat
	

	2.
	Art.1. – Institutul de Ştiinţe Administrative Paul Negulescu, persoană juridică română de drept privat, fără scop patrimonial, cu sediul în municipiul Sibiu, Calea Dumbrăvii nr.34, judeţul Sibiu, recunoscută ca asociaţie de utilitate publică prin hotărârea Guvernului României nr.1323 din 19 august 2004, publicată în Monitorul Oficial al României, Partea I, nr.780 din 25 august 2004, dobândeşte şi calitatea de instituţie care poate organiza forme pentru perfecţionarea pregătirii profesionale în administraţia publică, în spiritul exigenţelor impuse de Tratatul de aderare a României la Uniunea Europeană. În acest sens, Institutul de Ştiinţe Administrative Paul Negulescu este asimilat ca şcoală de studii academice postuniversitare.
	Art.1. Institutul de Ştiinţe Administrative Paul Negulescu, persoană juridică română de drept privat, fără scop patrimonial, cu sediul în municipiul Sibiu, judeţul Sibiu, Calea Dumbrăvii nr.34, , recunoscută ca structură de utilitate publică prin hotărârea Guvernului României nr.1323 din 19 august 2004, publicată în Monitorul Oficial al României, Partea I, nr.780 din 25 august 2004, dobândeşte şi calitatea de instituţie care poate organiza forme pentru perfecţionarea pregătirii profesionale în administraţia publică, în spiritul exigenţelor impuse de Tratatul de aderare a României la Uniunea Europeană. În acest sens, Institutul de Ştiinţe Administrative Paul Negulescu este asimilat ca şcoală de studii academice postuniversitare.

Autor: Comisia
	Pentru corelaţie cu activităţile desfăşurate

	3.
	“Art.2. – (1) Formele de pregătire profesională, condiţiile de admitere, precum şi regimul juridic al atestatelor de aboslvire sunt cele prevăzute de Ordonanţa Guvernului nr.81/2001, aprobată prin Legea nr.106/2002, cu modificările şi completările ulterioare, care se aplică în mod corespunzător.

(2) Cifrele de şcolarizare pentru formele de pregătire profesională, arondările judeţelor, ca şi tarifele de participare se vor stabili, pe bază de protocol, de comun acord, cu Institutul Naţional de Administraţie, iar în caz de divergenţă, prin ordinul ministrului administraţiei şi internelor.

(3) La formele de pregătire profesională poate participa orice persoană fizică, care îndeplineşte condiţiile legale, desemnată de autorităţile şi instituţiile publice centrale sau locale, de alte persoane juridice, precum şi pe cont propriu.


	Text nemodificat

Text nemodificat

Text nemodificat
	

	4.
	Art.3. – (1) Institutul de Ştiinţe Administrative Paul Negulescu este abilitat să acorde atestate de specializare în administraţie publică europeană, care urmează să fie confirmate de către grupul european de administraţie publică din cadrul institutului internaţional de ştiinţe administrative – Bruxelles. Dispoziţiile art.2 alin.(3) se aplică în mod corespunzător.

(2) În condiţiile şi potrivit procedurii stabilite de grupul european de administraţie publică din cadrul institutului internaţional de ştiinţe administrative cu sediul în Bruxelles, Institutul de Ştiinţe Administrative Paul Negulescu este abilitat să asigure formarea şi perfecţionarea pregătirii profesionale a persoanelor care ocupă funcţii publice comunitare.
	Art.3. – (1) Institutul de Ştiinţe Administrative Paul Negulescu este abilitat să acorde atestate de specializare în administraţie publică. 

Autor: Comisia
Text nemodificat
	Pentru delimitarea clară a ariei de competenţă

	5.
	Art.4. – (1) În vederea realizării sarcinilor stabilite prin prezenta lege se atribuie în folosinţă gratuită  Institutului de Ştiinţe Administrative Paul Negulescu imobilul, proprietate publică a statului, situat în Sibiu, str.Calea Dumbrăvii, nr.28-32, identificat cadastral ca Pavilionul A din Cazarma 562 Sibiu, administrat de Unitatea Militară 01473, în suprafaţă de 1717 m2 şi terenul aferent, în suprafaţă totală de 313 m2.

(2) Predarea-primirea se va face bază de protocol de predare-primire între Ministerul Apărării Naţionale şi Institutul de Ştiinţe Administrative Paul Negulescu din Sibiu, care se va încheia în termen de 30 de zile de la intrarea în vigoare a prezentei legi.

(3) La data încheierii protocolului prevăzut la alin.(2), Institutul de Ştiinţe Administrative Paul Negulescu se subrogă ministrului apărării naţionale, în contractele încheiate în consideraţiunea acestui imobil.  
	Art.4. – (1) În vederea realizării sarcinilor stabilite prin prezenta lege se atribuie în folosinţă gratuită Institutului de Ştiinţe Administrative Paul Negulescu, pentru o perioada de 10 ani, care poate fi prelungită prin acordul părţilor,  imobilul proprietate publică a statului, situat în municipiul Sibiu, str.Calea Dumbrăvii, nr.28-32, identificat cadastral ca Pavilionul A din Cazarma 562 Sibiu, administrat de Unitatea Militară 01473, în suprafaţă de 1717 m2 şi terenul aferent, în suprafaţă totală de 313 m2.

Autor: Comisia

(2) Predarea-preluarea se face bază de protocol încheiat între Ministerul Apărării Naţionale şi Institutul de Ştiinţe Administrative Paul Negulescu din Sibiu, care se va încheia în termen de 30 de zile de la intrarea în vigoare a prezentei legi.

(3) La data încheierii protocolului prevăzut la alin.(2), Institutul de Ştiinţe Administrative Paul Negulescu preia responsabilităţile Ministerului Apărării Naţionale din contractele încheiate privind acest imobil.

Autor: Comisia
	Pentru mai multă precizie

Pentru claritatea exprimării


II. AMENDAMENTE RESPINSE
În cursul dezbaterii, Comisia a respins următoarele amendamente:

	Nrcrt
	Text iniţial


	Amendamentul propus şi autorul acestuia
	Motivare

	0
	1
	2
	3

	1.
	Art.1. – Institutul de Ştiinţe Administrative Paul Negulescu, persoană juridică română de drept privat, fără scop patrimonial, cu sediul în municipiul Sibiu, Calea Dumbrăvii nr.34, judeţul Sibiu, recunoscută ca asociaţie de utilitate publică prin hotărârea Guvernului României nr.1323 din 19 august 2004, publicată în Monitorul Oficial al României, Partea I, nr.780 din 25 august 2004, dobândeşte şi calitatea de instituţie care poate organiza forme pentru perfecţionarea pregătirii profesionale în administraţia publică, în spiritul exigenţelor impuse de Tratatul de aderare a României la Uniunea Europeană. În acest sens, Institutul de Ştiinţe Administrative Paul Negulescu este asimilat ca şcoală de studii academice postuniversitare.
	Art.1. - Institutul de Ştiinţe Administrative Paul Negulescu, persoană juridică română de drept privat, fără scop patrimonial, cu sediul în municipiul Sibiu, Calea Dumbrăvii nr.34, judeţul Sibiu este recunoscută ca asociaţie de utilitate publică prin hotărârea Guvernului României nr.1323 din 19 august 2004, publicată în Monitorul Oficial al României, Partea I, nr.780 din 25 august 2004. 

Autor: deputat Valeriu Mircea Puşcă
	a) argumente pentru susţinerea amendamentului:

· înfiinţarea prin lege, ca instituţie de învăţământ postuniversitar, fără a respecta legislaţia în vigoare constituie o eludare a acesteia; prin lege nu poate obţine competenţe, decât după parcurgerea etapelor de autorizare şi acreditare.

b) argumente pentru respingerea amendamentului:

· există un precedent creat cu Institutul Naţional de Administraţie, care a fost înfiinţat prin lege;

· în domeniul pregătirii profesionale postuniversitare în administraţia publică există un monopol deţinut de INA;

· Legea învăţământului nr.84/1995, cu modificările şi completările ulterioare, permite înfiinţarea Şcolilor de studii academice postuniversitare independente;

· Legislaţia în vigoare nu prevede  pentru Şcoli de studii academice postuniversitare parcurgerea etapelor de autorizare şi acreditare.

	2.
	(2) Cifrele de şcolarizare pentru formele de pregătire profesională, arondările judeţelor, ca şi tarifele de participare se vor stabili, pe bază de protocol, de comun acord, cu Institutul Naţional de Administraţie, iar în caz de divergenţă, prin ordinul ministrului administraţiei şi internelor.


	Alin. (2) al art.2. se elimină 

Autori: deputaţii Horia Toma şi Valeriu Mircea Puşcă
	a) argumente pentru susţinerea amendamentului:

· stabilirea cifrelor de şcolarizare exced prevederile în vigoare. 

b) argumente pentru respingerea amendamentului:

· dacă funcţionează ca Şcoală de studii academice postuniversitare, trebuie să aibă dreptul să propună cifrele de şcolarizare;

· formula propusă este considerată corectă, asigurând o anumită corelaţie între necesităţi şi solicitări de şcolarizare.



	3. 
	Art.3. – (1) Institutul de Ştiinţe Administrative Paul Negulescu este abilitat să acorde atestate de specializare în administraţie publică europeană, care urmează să fie confirmate de către grupul european de administraţie publică din cadrul institutului internaţional de ştiinţe administrative – Bruxelles. Dispoziţiile art.2 alin.(3) se aplică în mod corespunzător.

(2) În condiţiile şi potrivit procedurii stabilite de grupul european de administraţie publică din cadrul institutului internaţional de ştiinţe administrative cu sediul în Bruxelles, Institutul de Ştiinţe Administrative Paul Negulescu este abilitat să asigure formarea şi perfecţionarea pregătirii profesionale a persoanelor care ocupă funcţii publice comunitare.
	Art.3. se elimină

Autori: deputaţii  Horia Toma şi Valer Mircea Puşcă
	a) argumente pentru susţinerea amendamentului:

· prevederile sunt considerate inoportune; nu se poate trece în lege posibilitatea confirmării atestatelor de alte instituţii europene;

· recunoaşterea diplomelor sau a altor acte de studii se face de către instituţii abilitate ale statului.

b) argumente pentru respingerea amendamentului:

· în conformitate cu legea, institutul va emite atestate, care vor fi recunoscute de angajatori;

· dacă institutul va fi recunoscut la nivel european posesorilor unor astfel de atestate li se vor recunoaşte competenţele şi la nivel european.


PREŞEDINTE                                                                    SECRETAR
   Lia Olguţa Vasilescu                                                                Mihai Radan

                                      






   Consilier,

                                       






  Ioan Ianoş

